T107 (bas Rapid KL)

Laluan bas T107 (Laluan MRT Sri Damansara Sentral–Taman Wangsa Permai) merupakan sebuah laluan bas awam di Lembah Klang, Malaysia. Laluan bas T107 merupakan sebuah laluan bas perantara dari Stesen MRT Sri Damansara Sentral di Persiaran Dagang menuju ke seluruh kawasan dalam Taman Wangsa Permai, Bandar Sri Damansara, Taman Perindustrian KIP, dan Taman Perindustrian Togo. Memulakan perkhidmatannya pada 16 Jun 2022, selari dengan pembukaan MRT Laluan Putrajaya (PYL) fasa pertama, laluan bas ini mempunyai 13 buah hentian bas. Laluan bas T107 dikendalikan sepenuhnya oleh Rapid Bus di bawah kendalian Rapid KL.

 Gambaran laluan 

 Perkhidmatan 
Laluan bas T107 merupakan sebuah laluan bas dalam Koridor Jalan Ipoh (dalam kategori penomboran lauan bas 100–199). T107 merupakan sebuah laluan perantara MRT yang berkhidmat di sekitar Taman Wangsa Permai, Bandar Sri Damansara, Taman Perindustrian KIP, dan Taman Perindustrian Togo yang menyediakan kesalinghubungan batuan pertama dan akhir bagi penduduk setempat ke Stesen MRT Sri Damansara Sentral, yang di mana menyediakan perkhidmatan MRT Laluan Putrajaya (PYL). Terdapat sebanyak 13 hentian bas yang terkandung dalam servis perkhidmatan laluan bas T107, dengan tiga hentian bas pertukaran ke laluan bas yang lain seperti laluan 104 dan MPS4. Kekerapan bas laluan ini pula 30 hingga 45 minit dan bergantung kepada keadaan lalu lintas semasa. Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja. Laluan bas T107 telah memulakan perkhidmatannya pada 16 Jun 2022, serentak dengan pemulaan perkhidmatan MRT Laluan Putrajaya fasa pertama.

 Laluan bas 
Titik mula laluan bas T107 terletak di Hab Bas MRT Sri Damansara Sentral Pintu A (kod hentian – PJ866) di susur Persiaran Dagang dekat Bandar Sri Damansara, Kuala Lumpur. Perkhidmatan bas T107 pertama kali bakal melalui Persiaran Dagang dengan melewati kawasan perumahan Jati SD 4, lalu membelok ke barat laut menuju ke Persiaran Cemara. Di sepanjang Persiaran Cemara, bas bakal melalui kawasan perumahan Mahogani SD 1, Cemara SD 3 dan Saga SD 4 serta kawasan perindustrian Emas SD 5. Terdapat dua hentian bas yang menyediakan perkhidmatan bas laluan T107 di Persiaran Cemara.

Berdekatan dengan sebuah stesen minyak di Taman Desa Aman Puri, bas T107 bakal membelok ke barat untuk melalui Jalan Aman dan seterusnya Persiaran KIP 2. Di Persiaran KIP 2 dekat Taman Wangsa Permai, terdapat dua hentian bas yang di mana bas T107 berkhidmat di hentian bas itu. Tiba di penamat Persiaran KIP 2, bas akan menuju ke utara melalui Jalan Tago 1, lalu berkelok ke barat daya melalui Jalan KIP 7 di Taman Perindustrian KIP, Selayang. Laluan diteruskan lagi dengan melewati Jalan KIP 6, Jalan KIP 5 dan Jalan YTN 2. Berdekatan dengan stesen minyak Petronas cawangan Kepong Industrial Park, laluan bas bakal membelok ke tenggara untuk melewati Jalan Tago 1 semula, lalu merentasi landasan kereta api milik Keretapi Tanah Melayu (KTM). Tiba di penamat Jalan Tago 1, bas akan menuju ke timur untuk berkhidmat di sekitar Persiaran Industri, lalu Persiaran Jati dan seterusnya kembali ke Persiaran Dagang menuju ke titik tamat. Laluan bas T107 bakal tamat di Hab Bas MRT Sri Damansara Sental Pintu A.

 Hentian bas 
Terdapat 14 buah hentian bas dalam perkhidmatan bas laluan T107.

 Senarai hentian bas 
+Hentian bas laluan T107 (Setakat 28 Disember 2023) Kod Nama hentian bas Lokasi Pertukaran/sambungan Nota Gambar PJ866 MRT Sri Damansara Sentral Pintu A  Susur Persiaran Dagang  MRT Sri Damansara Sentral   Rapid Bus: T108, T109 Titik mula 180px PJ867 Perumahan Jati SD 4 Persiaran Cemara PJ640 Flat Seri Cemara (Bertentangan) Persiaran Cemara SL546 ''Aman Dua Apartment Jalan Aman  Bas Smart Selangor: MPS4   Selangor Omnibus: 104 Sekadar melalui SL209 Taman Wangsa Permai Persiaran KIP 2  Bas Smart Selangor: MPS4   Selangor Omnibus: 104 SL616 Mas Kipark Damansara Persiaran KIP 2  Bas Smart Selangor: MPS4   Selangor Omnibus: 104 SL617 Komersial KIP Jalan Tago 1 SL618 Taman Perindustrian KIP Jalan KIP 7 SL619 Taman Perindustrian KIP 2 Jalan KIP 8 SL620 Kawasan Perindustrian Togo Jalan Togo 1 PJ868 Pusat Dagangan Sri Damansara Persiaran Industri PJ869 Perindustrian SD 5 Persiaran Industri PJ870 Komersial Jalan Emas SD 5 Persiaran Industri PJ866 MRT Sri Damansara Sentral Pintu A  Susur Persiaran Dagang  MRT Sri Damansara Sentral   Rapid Bus: T108, T109 Titik tamat 180px

 Lihat juga 
 Senarai laluan bas di Lembah Klang

 Rujukan 

 Pautan luar 


Kategori:Laluan bas di Lembah Klang